Italia, paradisul fugarilor români. Cătălin Predoiu: "Suntem extrem de dezamăgiți".
Alina Bica are de executat o pedeapsă cu executare de 4 ani. Dragoș Săvulescu avea 5 ani închisoare, dar Italia i-a suspendat pedeapsa. Mario Iorgulescu trebuie arestat preventiv după ce a provocat un accident mortal. Cătălin Predoiu: Suntem dezamăgiți.
Dacă Seychelles este paradis fiscal, atunci poate Italia este paradisul fugarilor români. Și hai să-ți aduc câteva exemple.Dragoș Săvulescu a scăpat de închisoarea cu executare, iar Alina Bica și Mario Iorgulescu s-au refugiat în Peninsulă. România a cerut extrădarea ultimilor doi pentru a-i închide. Dar guvernul italian nu a transmis încă niciun răspuns.Adrian Cuculis, avocat: "Cei care au plecat în Italia înainte să primească acele condamnări definitive și la mulți ani de închisoare cu executare la noi în țară au avut informațiile că dosarele de extrădare se judecă într-un termen foarte lung."Însă cine are probleme cu legea știe că Italia este indulgentă în privința extrădărilor.Adrian Cuculis, avocat: "Teoretic, pe timpul desfășurării procedurii de extrădare, care poate dura și ani de zile, pe amânări, statul italian nu mai generează cheltuieli nejustificate cu acel cetățean român reținut pe baza unui mandat de arestare și în același timp se asigură că acel cetățean nu poate să plece din țară."Ministrul Justiției spune că este dezamăgit de abordarea autorităților din Italia.Cătălin Predoiu, ministrul Justiției: "Dar poa-te aude ministrul Justiției. Suntem extrem de dezamăgiți de o astfel de dezlegare."Aici, Cătălin Predoiu face referire la cazul lui Dragoș Săvulescu care a scăpat de închisoare.